CELEX: 32013R0680
Language: lt
Date: 2013-07-15 00:00:00
Title: 2013 m. liepos 15 d. Tarybos reglamentas (ES) Nr. 680/2013, kuriuo iš dalies keičiamas Reglamentas (ES) Nr. 1259/2012 dėl žvejybos galimybių paskirstymo pagal Protokolą, kuriuo dvejiems metams nustatomos Europos Sąjungos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas

18.7.2013   
            
            
               LT
            
            
               Europos Sąjungos oficialusis leidinys
            
            
               L 195/15
            
         TARYBOS REGLAMENTAS (ES) Nr. 680/2013
   2013 m. liepos 15 d.
   kuriuo iš dalies keičiamas Reglamentas (ES) Nr. 1259/2012 dėl žvejybos galimybių paskirstymo pagal Protokolą, kuriuo dvejiems metams nustatomos Europos Sąjungos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               2006 m. lapkričio 30 d. Taryba priėmė Reglamentą (EB) Nr. 1801/2006 dėl Europos bendrijos ir Mauritanijos Islamo Respublikos žvejybos partnerystės susitarimo sudarymo (1) (toliau – partnerystės susitarimas);
            
         
               (2)
            
            
               pagal Tarybos sprendimą 2012/827/ES (2) naujasis protokolas, kuriuo nustatomos žvejybos partnerystės susitarime numatytos žvejybos galimybės ir finansinis įnašas (toliau – naujasis protokolas), laikinai taikomas nuo 2012 m. gruodžio 16 d., t. y. nuo jo pasirašymo dienos. Naujuoju protokolu ES laivams suteikiamos žvejybos galimybės vandenyse, į kuriuos Mauritanija turi suverenias teises arba kurie priklauso jos jurisdikcijai žuvininkystės srityje. Sąjungai skirtos žvejybos galimybės pagal naująjį protokolą buvo apibrėžtos Reglamentu (ES) Nr. 1259/2012 (3);
            
         
               (3)
            
            
               2013 m. vasario 20 d. partnerystės susitarimo 10 straipsnyje numatytas Europos Sąjungos ir Mauritanijos jungtinis komitetas (toliau – Jungtinis komitetas) pagal naujojo protokolo 4 straipsnį priėmė priemones, kuriomis leidžiama peržiūrėti žvejybos galimybes. Jos apima priemones, kuriomis perskirstomos 5 (tunų žvejybos seineriai) ir 6 (tunus kartinėmis ir ilgosiomis dreifinėmis ūdomis žvejojantys laivai) kategorijų žvejybos galimybės;
            
         
               (4)
            
            
               todėl Reglamentą (ES) Nr. 1259/2012 reikėtų iš dalies pakeisti. Kadangi Jungtinio komiteto sprendimas taikomas nuo 2013 m. vasario 20 d., šis reglamentas turėtų įsigalioti iškart po jo paskelbimo ir turėtų būti taikomas nuo 2013 m. vasario 20 d.,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 1259/2012 iš dalies keičiamas taip:
   1 straipsnio 1 dalies e ir f punktai pakeičiami taip:
   
               „e)
            
            
               5 kategorija. Tunų žvejybos seineriai
               
                           Ispanija
                        
                        
                           17 licencijų
                        
                     
                           Prancūzija
                        
                        
                           8 licencijos
                        
                     
         
               f)
            
            
               6 kategorija. Tunus kartinėmis ir ilgosiomis dreifinėmis ūdomis žvejojantys laivai
               
                           Ispanija
                        
                        
                           18 licencijų
                        
                     
                           Prancūzija
                        
                        
                           1 licencija“.
                        
                     
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. vasario 20 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 15 d.
      
         
            Tarybos vardu
         
         
            Pirmininkas
         
         V. JUKNA
      
   
   
      (1)  OL L 343, 2006 12 8, p. 1.
   
      (2)  2012 m. gruodžio 3 d. Tarybos sprendimas 2012/827/ES dėl Protokolo, kuriuo dvejiems metams nustatomos Europos Sąjungos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir jo laikino taikymo (OL L 361, 2012 12 31, p. 43).
   
      (3)  OL L 361, 2012 12 31, p. 87.